মো. ফজলুল হক (৩০) ও রহিমা বেগম (২২)। তারা দুজনেই আপন ভাই-বোন। তাদের পিতার নাম মৌলানা আবুল কালাম। বাড়ি কক্সবাজারের পেকুয়া উপজেলার মগনামা ইউনিয়নের মুহুরী পাড়া গ্রামে। দুই ভাই ও তিন বোনের মধ্যে ফজলুল হক সবার বড়। পরিবারের সচ্ছলতা আনতে বিগত ২০০০ সালে পাড়ি জমান মধ্যে প্রাচ্যের সৌদি আরবে। সেখানে কয়েক বছর থাকার পালিয়ে অবৈধভাবে আফগানিস্থানের কান্দাহার শহরে যান। আর সেখানে জঙ্গি প্রশিক্ষণ নিয়ে দেশে ফেরেন ২০১২ সালের শেষের দিকে। আজ শনিবার সন্ধ্যায় সরেজমিনে এলাকায় গিয়ে স্থানীয়দের সাথে কথা বলে জানা গেছে এসব চাঞ্চল্যেকর তথ্য।